open-index/open-wikipedia-markdown huggingface dataset:
Μαρία Εστέρ Σούνο

H **Μαρία Εστέρ Σούνο Άρκε** (*María Esther Zuno Arce*, 8 Δεκεμβρίου 1924 – 4 Δεκεμβρίου 1999) ήταν η σύζυγος του Προέδρου του Μεξικού Λουίς Ετσεβερία.

## Βιογραφία
Γεννήθηκε στις 8 Δεκεμβρίου 1924 στη Γκουανταλαχάρα, και ήταν κόρη του Χοσέ Γουαδαλούπε Σούνο Ερνάντες και της Κάρμεν Άρκε.

Η Μαρία Εστέρ γνώρισε τον Λουίς Ετσεβερία στο σπίτι των φίλων της Ντιέγο Ριβέρα και Φρίντα Κάλο, που θαύμαζε ο Λουίς. Μετά από πέντε χρόνια σχέσης, παντρεύτηκαν στις 2 Ιανουαρίου 1945, όταν ο Λουίς ήταν ακόμη φοιτητής της νομικής. Μαζί απέκτησαν οκτώ παιδιά, τον Λουίς Βισέντε, την Μαρία ντελ Κάρμεν, τον Αλβάρο, την Μαρία Εστέρ, τπν Ροδόλφο, τον Πάμπλο, τον Μπενίτο και τον Αδόλφο.

Ανέπτυξε έντονο έργο κοινωνικής πρόνοιας, το ευρύτερο, πιο αποφασιστικό και σαφές στους στόχους του που είχε δει στο Μεξικό από την εποχή της Έβα Σαμάνο που καμία Πρώτη Κυρία δεν θα έκανε ποτέ το ίδιο.

Ήταν ένα πολύ απλό άτομο, ίσως η πιο απλή από τις πρώτες κυρίες που είχε το Μεξικό. Αυτό ήταν ιδιαίτερα αισθητό στο ντύσιμό της: μια φούστα και μια μπλούζα ή ένα βαμβακερό φόρεμα ήταν η ενδυμασία της και δεν φορούσε ποτέ γούνες, καπέλα ή κοσμήματα.

Πέθανε ξαφνικά στις 4 Δεκεμβρίου 1999 στη Πόλη του Μεξικού σε ηλικία 74 ετών.

## Παραπομπές


Κατηγορία:Πρώτες Κυρίες του Μεξικού
Γκιζέλα (κόρη του Καρλομάγνου)

Η **Γκιζέλα** (πριν το 781 - 800 ή αργότερα) από την Δυναστεία των Καρολιδών ήταν κόρη του Καρλομάγνου από την τρίτη σύζυγό του Χίλντεγκαρντ του Φίντσγκαου. Βαπτίστηκε στην Βασιλική του Αγίου Αμβροσίου από τον Τόμας, αρχιεπίσκοπο του Μιλάνου. Την εκπαίδευση της ανέλαβε ο Αλκουίνος της Υόρκης στο Άαχεν, της έδωσε το προσωνύμιο «Ντελία». Ο  Αλκουίνος αναφέρει ότι η *"Ντελία"* είχε έντονο ενδιαφέρον για την αστρονομία, την καταγράφει σε πολλά από τα ποιήματα του. Η Γκιζέλα παρέμεινε ανύπαντρη όπως οι αδελφές της Μπέρτα και Ροτρούδη. Πολλές πηγές που σχετίζονται με τη μετέπειτα ζωή της καταγράφουν τον θάνατό της το 888, άλλες ωστόσο αναφέρουν ότι ζούσε το 814 όταν ο αδελφός της Λουδοβίκος ο Ευσεβής την έστειλε σε μοναστήρι μετά τον θάνατο του πατέρα τους.

## Παραπομπές


## Πηγές
* Story, Joanna (2005). Charlemagne: Empire and Society. Manchester University Press. 
* Davis, Jennifer R. (2015). Charlemagne's Practice of Empire. Cambridge University Press.
* Alcuin: His Life and His Work, Charles Jacinth Bellairs Gaskoin
* Daily Life in the World of Charlemagne, Pierre Riche
* Anglo-Latin Literature, 600-899, Michael Lapidge
* Becoming a Poet in Anglo-Saxon England, Emily V. Thornbury
* Icons of the Middle Ages: Rulers, Writers, Rebels, and Saints, Volume 1, Lister M. Matheson
* The Franks, Lewis Sergeant

Κατηγορία:Δυναστεία των Καρολιδών
Φαρμακείο

**Φαρμακείο** ονομάζεται ο υγειονομικός χώρος που σκοπό έχει να καλύψει τις φαρμακευτικές ανάγκες των ασθενών, παρέχοντας ταυτόχρονα επιστημονικές συμβουλές. Παράλληλα, λειτουργεί ως μονάδα Πρωτοβάθμιας Φροντίδας Υγείας και Πρώτων Βοηθειών στην τοπική κοινότητα. 

Ο ρόλος του φαρμακείου είναι πολλαπλός, καθώς πέραν της παρασκευής και διανομής φαρμάκων, αναλαμβάνει και το ρόλο της ασφαλούς αποθήκευσης και συντήρησης τους, ώστε να αποτραπούν τυχόν αλλοιώσεις. Επιπλέον ο φαρμακοποιός, κατά την εκτέλεση των ιατρικών συνταγών οφείλει **να ελέγξει** τυχόν λάθη του ιατρού ως προς την επιλογή της δραστικής ουσίας και της αναγραφόμενης δοσολογίας, ενώ παράλληλα **ασκεί συμβουλευτικό ρόλο**, παρέχοντας οδηγίες, ενημέρωση και εκπαίδευση στους ασθενείς ως προς τη δοσολογία, τις ανεπιθύμητες ενέργειες, τις προφυλάξεις που θα πρέπει να τηρούνται κατά τη λήψη της φαρμακευτικής αγωγής, τις αλληλεπιδράσεις μεταξύ φαρμάκων και φαρμάκων-τροφών και γενικότερα ως προς τον σωστό τρόπο χρήσης των φαρμάκων, ώστε να διασφαλιστεί η ορθή εφαρμογή της φαρμακευτικής αγωγής. 

Από το 2019 ο Παγκόσμιος Οργανισμός Υγείας ορίζει το Φαρμακείο και ως **σημείο Πρωτοβάθμιας Φροντίδας Υγείας**, με αποτέλεσμα οι κοινοτικοί φαρμακοποιοί να αναλαμβάνουν πλέον ενεργό ρόλο στην πρόληψη και προαγωγή της υγείας του πληθυσμού (π.χ. μέσω εμβολιασμών και της συμβουλευτικής σε θέματα υγείας) και στην αντιμετώπιση ήπιων και επείγουσων παθολογικών καταστάσεων.

## Ηλεκτρονικό φαρμακείο

Το ηλεκτρονικό φαρμακείο είναι μια ψηφιακή μονάδα εξυπηρέτησης  ατόμων στον τομέα της  υγείας και του παραφαρμάκου Τα 3 πρώτα φαρμακεία που δημιουργήθηκαν παγκοσμίως το 1999 ήταν τα Drugstore.com (ΗΠΑ), PlanetRX (ΗΠΑ) και Rharmacy2u.co.uk (Ηνωμένο Βασίλειο). Και μόλις 3 χρόνια αργότερα, το 2002, ιδρύεται το pharmacy4u.gr από τον Πατρινό φαρμακοποιό Παναγιώτη Παπαδόπουλο», λέει στο «business stories» o κ. Γκεζερλής. Το πρώτο ηλεκτρονικό φαρμακείο στην Ελλάδα ιδρύθηκε στην Πάτρα το 2002. Η ιδέα του ηλεκτρονικού φαρμακείου στην Ελλάδα ήταν απόρροια επιρροής ηλεκτρονικών φαρμακείων  στο εξωτερικό που εφάρμοζαν αυτήν την υπηρεσία με μεγάλη επιτυχία  στον τομέα της υγείας.  Η απήχηση όμως τόσο σε επίπεδο πωλήσεων αλλά και χρήσης στην σύγχρονη καθημερινότητα εκτοξεύτηκε την περίοδο του κορωνοϊού το 2020, καθώς οι πολίτες λόγω των υγειονομικών μέτρων  περιόριζαν τις μετακίνησης τους. Σήμερα τα περισσότερα φαρμακεία στον ελλαδικό χώρο έχουν διαμορφώσει ηλεκτρονικές ιστοσελίδες όπου οι πολίτες μπορούν να επισκεφτούν και να εξυπηρετηθούν.

Κατηγορία:Εμπορικά καταστήματα
Μαριέττα Χρουσαλά

Η **Μαριέττα (Μαρία) Χρουσαλά** (γενν. Ριζάρι Πέλλας, 11 Μαρτίου 1983) είναι Ελληνίδα μοντέλο, επιχειρηματίας και τηλεπαρουσιάστρια.

Το 2003 στέφθηκε Σταρ Ελλάς στα εθνικά καλλιστεία και έπειτα εκπροσώπησε την Ελλάδα στον παγκόσμιο διαγωνισμό Μις Υφήλιος, όπου τερμάτισε στις top 15.

## Πρώτα χρόνια
Γεννήθηκε στις 11 Μαρτίου 1983 στο Ριζάρι, ένα χωριό του νομού Πέλλας αλλά από την ηλικία των δυο ετών μεγάλωσε στο Χαϊδάρι Αττικής. Είναι κόρη δύο πρώην δασκάλων, του Κώστα και της Αγλαΐας Χρουσαλά. Η μητέρα της κατάγεται από την Αρίσβη Λέσβου ενώ ο πατέρας της, ο οποίος απεβίωσε το 2003, καταγόταν από τον Μάναρη Αρκαδίας. Έχει έναν μεγαλύτερο αδερφό, τον Θανάση (γενν. 1980). 

Το 2001 ξεκίνησε να σπουδάζει στο Τμήμα Μέσων Μαζικής Ενημέρωσης-Επικοινωνίας στο Εθνικό και Καποδιστριακό Πανεπιστήμιο Αθηνών από το οποίο αποφοίτησε. Αργότερα, ολοκλήρωσε το μεταπτυχιακό πρόγραμμα "Ψυχολογία της Επικοινωνίας" στο Πάντειο Πανεπιστήμιο.

## Καριέρα

### Μodeling & Τηλεόραση
Το 2003 στέφθηκε Σταρ Ελλάς και την ίδια χρονιά εκπροσώπησε την Ελλάδα στον παγκόσμιο διαγωνισμό Μις Υφήλιος, όπου τερμάτισε 15η. Αν και από το 2002 εργαζόταν εθελοντικά για τους Ολυμπιακούς Αγώνες 2004, λόγω της στέψης της ως Σταρ Ελλάς ήταν μια από τις διασημότητες που συμμετείχαν στην λαμπαδηδρομία της ολυμπιακής φλόγας, η οποία τελείωσε στην Αθήνα.

Τη σεζόν 2005-06 ήταν συμπαρουσιάστρια του Γρηγόρη Αρναούτογλου στο τηλεπαιχνίδι «Πολύ την Κυριακή» που προβλήθηκε από το MEGA. Τον Μάρτιο του 2006 παρουσίασε τον 28ο Παγκρήτιο Διαγωνισμό Ομορφιάς στο Κρήτη TV, όπου Mις Κρήτη αναδείχθηκε η Ελευθερία Σωκιανού. Από το 2006 έως το 2009 ήταν παρουσιάστρια της ψυχαγωγικής εκπομπής του ALTER, «Η Ελλάδα Παίζει». 

Το 2011 συμμετείχε ως διαγωνιζόμενη στην ελληνική εκδοχή του σόου του ΑΝΤ1, «Dancing With The Stars», έχοντας παρτενέρ τον χορευτή Θοδωρή Παναγάκο και λαμβάνοντας την 11η θέση.

To 2022, επέστρεψε τηλεοπτικά ως παρουσιάστρια, έπειτα από 13 χρόνια, παρουσιάζοντας το MadWalk - The Fashion Music Project που προβλήθηκε από το MEGA.

Τα τελευταία χρόνια είναι εταιρικός πρεσβευτής της εταιρείας καλλυντικών Seventeen Cosmetics για την Ελλάδα.

## Άλλα έργα

### Επιχειρηματικότητα
Το 2012 δημιούργησε την δική της επιχείρηση, Marietta Chrousala Collection (πρώην: Marietta's Fantasy), η οποία παράγει χειροποίητα σανδάλια βασισμένα στην μέθοδο των αρχαίων Ελλήνων. Τα σχέδια είναι διαθέσιμα προς πώληση στο e-shop mariettachrousala.com 

### Συγγραφικό έργο
Το 2011 έγραψε το βιβλίο με μαγειρικές συμβουλές «Από Μητέρα σε Κόρη», με την μητέρα της, Αγλαΐα.

## Προσωπική ζωή
Το 2006 άρχισε να έχει δεσμό με τον εφοπλιστή και ιδιοκτήτη της Atlas Maritime, Λέοντα Πατίτσα. Παντρεύτηκαν στις 5 Ιουνίου 2010 στην Αθήνα. Έχουν αποκτήσει μαζί τρία παιδιά: την Μάργκω (γενν. 24 Οκτωβρίου 2012), τον Σπύρο (γενν. 4 Μαρτίου 2015) και τον Κωνσταντίνο (γενν. 6 Ιανουαρίου 2018). Ζουν οικογενειακώς ανάμεσα σε Αθήνα, Λονδίνο και Μαϊάμι.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες
Κατηγορία:Ελληνίδες επιχειρηματίες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Νικήτριες Σταρ Ελλάς
Νικηφόρος (τραγουδιστής)

O **Νικηφόρος** (πλήρες ονοματεπώνυμο: **Νικηφόρος Βιθούλκας**) (Πρέβεζα, 24 Μαΐου 1988) είναι Έλληνας τραγουδιστής της λαϊκής και της ποπ μουσικής.

## Βιογραφία
Γεννήθηκε στην Πρέβεζα. Τα παιδικά του χρόνια τα πέρασε εξίσου στην Πρέβεζα και τη Ρόδο, τις ιδιαίτερες πατρίδες του πατέρα και της μητέρας του αντιστοίχως. Από μικρός γοητευόταν από τους ήχους και τις νότες και κάπως έτσι μεγαλώνοντας αποφάσισε να κάνει μαθήματα κλασικής κιθάρας παράλληλα με θεωρητικές σπουδές dictee, solfez και αρμονία. Στα 15 του δημιούργησε το συγκρότημα “Dreamers”, με τους οποίους κέρδισε το 2ο βραβείο στο ατομικό τραγούδι και 3ο στην κατηγορία των συγκροτημάτων σε μουσικό διαγωνισμό στο πλαίσιο των Πανελληνίων μαθητικών αγώνων. Μετακομίζοντας στη Πάτρα για τις σπουδές του στο τμήμα Φυσικής του Πανεπιστημίου Πατρών, έκανε παράλληλα τις εμφανίσεις του στα μουσικά δρώμενα της πόλης.

### Σόλο καριέρα
Το 2009 έλαβε μέρος στο X-Factor και τον επόμενο χρόνο κυκλοφόρησε η πρώτη του δισκογραφική δουλειά με τίτλο «Υποσχέσου» ήταν το πρώτο τραγούδι που ακούσαμε από το Νικηφόρο μέσα στο καλοκαίρι του 2010. «Υποσχέσου» είναι και ο τίτλος του πρώτου ολοκληρωμένου προσωπικού του άλμπουμ που κυκλοφόρησε από τη Heaven Music με 10 νέα τραγούδια τον Οκτώβριο του 2010. Ακολούθησαν διάφορες συνεργασίες με γνωστούς αλλά και νέους καλλιτέχνες ενώ παράλληλα συνεχίζεται η δισκογραφική του πορεία. Πιο γνωστά του τραγούδια είναι τα: Υποσχέσου, Φτάνω στο Θεό, Μην λες πως μ΄αγαπάς, Σαν τα μάτια σου κ.α

## Παραπομπές

## Εξωτερικοί σύνδεσμοι
* Δισκογραφία sto Discogs.com

Κατηγορία:Έλληνες τραγουδιστές
Κατηγορία:Έλληνες λαϊκοί τραγουδιστές
Κατηγορία:Έλληνες τραγουδιστές ποπ
Χέιλι Ουίλιαμς

Η **Χέιλι Ουίλιαμς** (Hayley Nichole Williams, 27 Δεκεμβρίου 1988) είναι Αμερικανίδα τραγουδίστρια και στιχουργός, περισσότερο γνωστή ως η τραγουδίστρια του ροκ συγκροτήματος Paramore.

Γεννήθηκε και μεγαλωμένη στο Μισισίπι και μετακόμισε στο Τενεσί σε ηλικία 13 ετών αμέσως μετά το διαζύγιο των γονιών της το 2002. Το 2004, δημιούργησε τους Paramore μαζί με τους Τζος Φάρο, Ζακ Φάρο και Τζέρεμι Ντέιβις. Σήμερα το συγκρότημα αποτελείται από τους Χέιλι Ουίλιαμς, Ζακ Φάρο και Τέιλορ Γιορκ και έχει κυκλοφορήσει πέντε δίσκους : *[[All We Know Is Falling]]* (2005), *[[Riot!]]* (2007), *[[Brand New Eyes]]* (2009), *[[Paramore (album)|Paramore]]* (2013) και *[[After Laughter]]* (2017).

Πριν τους Paramore, η Ουίλιαμς έκανε σόλο καριέρα κατά την οποία ηχογράφησε το τραγούδι "Teenagers" για την ταινία *[[Jennifer's Body]]* (2009) ενώ έχει συνεργαστεί με καλλιτέχνες όπως οι October Fall, The Chariot, Set Your Goals, Zedd και New Found Glory. Το 2010 συμμετείχε στο single "Airplanes" του B.o.B. το οποίο κατέκτησε την δεύτερη θέση στο ''Billboard'' Hot 100 των ΗΠΑ. Η συνέχεια αυτού του τραγουδιού, "Airplanes, Part II", είναι σε στίχους του B.o.B. και του Έμινεμ ενώ τα φωνητικά της Γουίλιαμς παραμένουν τα ίδια. Αυτή η συνεργασία κατέληξε σε υποψηφιότητα για Γκράμμυ Καλύτερης Ποπ Συνεργασίας.

Η Ουίλιαμς κυκλοφόρησε το πρώτο σόλο single, με τίτλο "Simmer", στις 22 Ιανουαρίου 2020. Την ίδια ημέρα ανακοίνωσε ότι ο πρώτος δίσκος, *[[Petals for Armor]]*, θα κυκλοφορούσε στις 8 Μαΐου 2020. Πριν την κυκλοφορία του δίσκου, κυκλοφόρησαν δυο τραγούδια με τίτλο *[[Petals for Armor I]]* και *[[Petals for Armor II|II]]* που αποτελούν τα πρώτα 2/3 του δίσκου.

Άλλες συμμετοχές της Γουίλιαμς περιλαμβάνουν την διαδικτυακή σειρά *Kiss-Off*, με θέμα την μουσική και την ομορφιά, στο Popular TV που ξεκίνησε το 2015 και την εταιρεία με βαφές μαλλιών Good Dye Young, που ξεκίνησε το 2016.

## Παραπομπές


## Εξωτερικοί σύνδεσμοι

* Hayley William's  Προφίλ στο Paramore.net

Κατηγορία:Αμερικανίδες τραγουδίστριες
Κατηγορία:Αμερικανοί στιχουργοί
Πένι Μάρσαλ

Η  **Πένι Μάρσαλ** (Penny Marshall, 15 Οκτωβρίου 1943 - 17 Δεκεμβρίου 2018) ήταν Αμερικανίδα ηθοποιός, σκηνοθέτης και παραγωγός. Απέκτησε φήμη την δεκαετία του 1970 μετά την συμμετοχή της στην τηλεοπτική κωμική σειρά *[[Laverne & Shirley]]* (1976-1983), χάρη στην οποία έλαβε τρεις υποψηφιότητες για Χρυσή Σφαίρα Καλύτερης Ηθοποιού σε Τηλεοπτική Σειρά, Μιούζικαλ ή Κωμωδία.

Η Μάρσαλ έκανε την πρώτη της εμφάνιση ως σκηνοθέτης με την ταινία *[[Jumpin' Jack Flash (film)|Jumpin' Jack Flash]]* (1986) προτού σκηνοθετήσει την ταινία *[[Big (film)|Big]]* (1988), η οποία έγινε η πρώτη ταινία που σκηνοθετήθηκε από γυναίκα και είχε κέρδη πάνω από $100 εκατ. στο αμερικανικό box office. Οι επόμενες σκηνοθετικές επιτυχίες της περιλάμβαναν τις ταινίες *[[Ξυπνήματα (ταινία, 1990)|Awakenings]]* (1990), που ήταν υποψήφια για Όσκαρ Καλύτερης Ταινίας, *[[A League of Their Own]]* (1992), *[[Renaissance Man (film)|Renaissance Man]]* (1994), *[[The Preacher's Wife]]* (1996) και *[[Riding in Cars with Boys]]* (2001). Έκανε την παραγωγή των ταινιών *[[Cinderella Man]]* (2005) και *[[Bewitched (2005 film)|Bewitched]]* (2005) ενώ σκηνοθέτησε κάποια επεισόδια των τηλεοπτικών σειρών *[[According to Jim]]* και *[[United States of Tara]]*.

## Εξωτερικοί σύνδεσμοι

* 
* Penny Marshall at Aveleyman (older version)

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανίδες ηθοποιοί κινηματογράφου
Υψηλές Πεδιάδες

[μικρογραφία|Τοπίο στα ανατολικά των Υψηλών Πεδιάδων, στην [επαρχία Ουμ ελ-Μπουαγκί]]
[μικρογραφία|Χιόνια στις Υψηλές Πεδιάδες, κοντά στο [Αΐν Μπεμπούς]]
Οι **Υψηλές Πεδιάδες** (), είναι φυσική περιοχή με στοιχεία στέπας η οποία βρίσκεται στα Όρη του Άτλαντα στη βόρεια Αλγερία. Εκτείνεται πάνω από 600 χιλιόμετρα σε ανατολική βορειοανατολική - δυτική νοτιοδυτική κατεύθυνση από το βορειοανατολικό Μαρόκο έως την περιοχή Ωρές. Πρόκειται για ένα υψηλό οροπέδιο που αποτελείται από κυματοειδείς, προσχωσιγενείς πεδιάδες ανάμεσα στις οροσειρές του Τελλιανού και του Σαχαριανού Άτλαντα. 

## Γεωγραφία
Η περιοχή των Υψηλών Πεδιάδων έχει μέσο υψόμετρο μεταξύ 1.100 και 1.300 μ. στα δυτικά, και 400 μ. στα ανατολικά. Το κλίμα χαρακτηρίζεται από πολύ ξηρά καλοκαίρια και κρύους χειμώνες. Γενικά το κλίμα είναι τόσο ξηρό που συχνά αυτές οι πεδιάδες θεωρούνται μέρος της Σαχάρας. 

Η περιοχή του οροπεδίου καλύπτεται από αλλουβιακά θραύσματα που σχηματίστηκαν όταν τα βουνά διαβρώθηκαν. Μια σποραδική κορυφογραμμή προβάλλει μέσω του αλλουβιακού καλύμματος για να διακόψει τη μονοτονία του τοπίου. 

Το νερό συλλέγεται κατά τη διάρκεια της υγρής περιόδου στο επίπεδο του εδάφους, σχηματίζοντας μεγάλες ρηχές αλμυρές λίμνες που γίνονται αλυκές καθώς ξηραίνονται. Η μεγαλύτερη από αυτές τις λίμνες είναι το Σοτ Ες Σεργκί με μήκος περίπου 160  χλμ. που βρίσκεται στο κεντρικό τμήμα των πεδιάδων. Η περιοχή Χοντνά, με το Σοτ ελ Χοντνά βρίσκεται στο ανατολικό άκρο των Υψηλών Πεδιάδων. 

Οι κύριες πόλεις του οροπεδίου είναι οι Μπορτζ Μπου Αρερίτζ, Σετίφ, Τιαρέτ, Τζελφά και Μ'Σιλά . Τα όρια των πεδιάδων δεν ορίζονται σαφώς, αλλά διοικητικά η περιοχή εμπίπτει στις ακόλουθες επαρχίες της Αλγερίας: 

* Ανατολικό τμήμα: Το οροπέδιο από αυτήν την πλευρά εμπίπτει στις επαρχίες Σετίφ, Μπορτζ Μπου Αρερίτζ, Μπάτνα, Χενσέλα, Τεμπέσα και Ουμ ελ-Μπουαγκί. 
* Κεντρικό τμήμα: επαρχίες Τζελφά, Λαγκουάτ, Μ'Σιλά και Τισεμσίλτ. 
* Δυτικό τμήμα: επαρχίες Τιαρέτ, Σαϊντά, Ναάμα και Ελ Μπαγιάντ. 

Στη γεωργία της περιοχής περιλαμβάνεται η βοσκή προβάτων και αιγών σε λιβάδια στις περιοχές με τις περισσότερες βροχοπτώσεις των Υψηλών Πεδιάδων και η καλλιέργειες όπως το κριθάρι ξηρού εδάφους. 

## Δείτε επίσης
* Γεωγραφία της Αλγερίας 

## Παραπομπές


Κατηγορία:Γεωγραφία της Αλγερίας
Αμμοβάτης

Ο **αμμοβάτης** (*Ammobates*) είναι γένος υμενόπτερων εντόμων, που ανήκει στην οικογένεια της μέλισσας (*Apidae*).

Τα είδη του γένους αναγνωρίζονται από τις απλές επάνω γνάθους τους, το μακρύ σώμα τους και τις προσακτρίδες (σκληρές τρίχες) των κάτω γνάθων, που αποτελούνται από τρία μέρη. Χαρακτηρίζονται επίσης από την εμφάνιση τριών ωλενικών νεύρων πάνω στα εμπρόσθια πτερύγια. Μερικά είδη, που ζουν στην Ευρώπη, κατασκευάζουν κυψέλες σε αμμώδη εδάφη, γεγονός από το οποίο προέρχεται και η ονομασία του γένους.

## Είδη
Μέχρι σήμερα (10 Μαΐου 2019) έχουν ανακαλυφθεί τα εξής είδη αμμοβάτη, που παρατίθενται ακολούθως με το επώνυμο του επιστήμονα που τα περιέγραψε πρώτος και το έτος αυτής της καταγραφής:
* *Ammobates ancylae* (Warncke, 1983)
* *Ammobates armeniacus* Morawitz, 1876
* *Ammobates assimilis* (Warncke, 1983)
* *Ammobates atrorufus* (Warncke, 1983)
* *Ammobates aurantiacus* Popov, 1951
* *Ammobates auster* Eardley, 1997
* *Ammobates baueri* (Warncke, 1983)
* *Ammobates biastoides* Friese, 1895
* *Ammobates buteus* (Warncke, 1983)
* *Ammobates chinospilus* Baker, 1974
* *Ammobates cinnamomeus* Engel, 2008
* *Ammobates cockerelli* Popov, 1951
* *Ammobates depressus* Friese, 1911
* *Ammobates dubius* Benoist, 1961
* *Ammobates dusmeti* Popov, 1951
* *Ammobates handlirschi* Friese, 1895
* *Ammobates hipponensis* Pérez, 1902
* *Ammobates iranicus* (Warncke, 1983)
* *Ammobates latitarsis* Friese, 1899
* *Ammobates lativalvis* Popov, 1951
* *Ammobates lebedevi* Popov, 1951
* *Ammobates mavromoustakisi* Popov, 1944
* *Ammobates maxschwarzi* Engel, 2008
* *Ammobates minor* (Pérez, 1902)
* *Ammobates minutissimus* Mavromoustakis, 1959
* *Ammobates monticolus* Warncke, 1985
* *Ammobates muticus* Spinola, 1843
* *Ammobates mutinensis* Heinrich, 1977
* *Ammobates nigrinus* Morawitz, 1875
* *Ammobates niveatus* (Spinola, 1838)
* *Ammobates obscuratus* Morawitz, 1894
* *Ammobates opacus* Popov, 1951
* *Ammobates oraniensis* (Lepeletier, 1841)
* *Ammobates oxianus* Popov, 1951
* *Ammobates persicus* Mavromoustakis, 1968
* *Ammobates punctatus* (Fabricius, 1804)
* *Ammobates robustus* Friese, 1896
* *Ammobates roseus* Morawitz, 1895
* *Ammobates rostratus* Friese, 1899
* *Ammobates rufiventris* Latreille, 1809
* *Ammobates sanguineus* Friese, 1911
* *Ammobates semitorquatus* (Warncke, 1983)
* *Ammobates similis* Mocsáry, 1894
* *Ammobates solitarius* Nurse, 1904
* *Ammobates syriacus* Friese, 1899
* *Ammobates teheranicus* Mavromoustakis, 1968
* *Ammobates turanicus* Popov, 1951
* *Ammobates verhoeffi* Mavromoustakis, 1959
* *Ammobates vinctus* Gerstäcker, 1869

## Παραπομπές


## Εξωτερικοί σύνδεσμοι
* Το γένος ''Ammobates'' στην *BioLib*

Αμμοβατη
Χιμιλτρούδη

Η **Χιμιλτρούδη** (περί το 742 - περί το 780) ήταν η πρώτη σύζυγος ή ερωμένη του Καρλομάγνου, γιος τους ήταν ο Πεπίνος ο Κυφός. Δεν είναι γνωστά πολλά γεγονότα για την καταγωγή της, ο Πολ Δε Ντίκον έγραψε ότι ήταν ένα κορίτσι *"ευγενούς καταγωγής"*. Το όνομα της δείχνει ότι ανήκε σε αριστοκρατική οικογένεια από την Αλσατία. Σύμφωνα με άλλες πηγές πατέρας της ήταν ένα κόμης από την Βουργουνδία γιος του Γκρίμπερτ Α΄, κόμη των Παρισίων. Οι σχέσεις της με τον Καρλομάγνο δεν φαίνεται σε καμιά περίπτωση να ήταν πολιτικές. Η Χιμιλτρούδη είχε ερωτικές σχέσεις με τον Καρλομάγνο την εποχή που ζούσε ο πατέρας του Πιπίνος ο Βραχύς. Όταν ο Καρλομάγνος ανέβηκε στον θρόνο (768) παρέμεινε ανώνυμη σε αντίθεση με την μητέρα του Καρλομάγνου Βερτράδη του Λον.

Η Χιμιλτρούδη έκανε έναν γιο τον Πεπίνο αλλά αμέσως μετά ο Καρλομάγνος συμμάχησε με το Βασίλειο των Λομβαρδών και τον βασιλιά Δεσιδέριο, σαν αποτέλεσμα της συμμαχίας παντρεύτηκε την κόρη του Δεζιδεράτα. Μετά τον χωρισμό της η Χιμιλτρούδη έγινε ανεπιθύμητη και εξαφανίστηκε από τις ιστορικές πηγές, ένας τάφος στο μοναστήρι της Νιβέλ που περιέχει τα οστά μιας γυναίκας ηλικίας περίπου 40 ετών μπορεί να υποτεθεί ότι ανήκει στην Χιμιλτρούδη. Η Χιμιλτρούδη φαίνεται ότι πέθανε πολλά χρόνια μετά το 770 αλλά η ακριβής ημερομηνία που αποσύρθηκε στο Νιβέλ δεν έχει εξακριβωθεί. Ο γιος της Πεπίνος που υπέφερε από αναπηρία στην σπονδυλική στήλη και πήρε το προσωνύμιο *"Κυφός"* υποτιμήθηκε από τον Καρλομάγνο του μετά από τον γάμο του με την Χίλντεγκαρντ του Φίντσγκαου. Μετά από μια αποτυχημένη επανάσταση εναντίον του πατέρα του αποκλείστηκε από την διαδοχή και αποσύρθηκε σε μοναστήρι. Υπάρχουν πολλές διαφωνίες σχετικά με τις σχέσεις ανάμεσα στον Καρλομάγνο και την Χιμιλτρούδη, ο βιογράφος του Καρλομάγνου Άινχαρντ στο *[[Vita Karoli Magni]]* την καταγράφει σαν *"ερωμένη"*, ο Πολ Δε Ντίκον αναφέρει αντίθετα ότι ο Πεπίνος γεννήθηκε *"πριν από τον νόμιμο γάμο τους"*. Ο Πάπας Στέφανος Γ΄ σε μια επιστολή που έγραψε στον Καρλομάγνο και στον μικρότερο αδελφό του Καρλομάνο Α΄ που είχε παντρευτεί την Γερβέργα τους δίνει συμβουλή να μην χωρίσουν τις συζύγους τους.

## Παραπομπές

## Πηγές

*Silvia Konecny, Die Frauen des karolingischen Königshauses. Die politische Bedeutung der Ehe und die Stellung der Frau in der fränkischen Herrscherfamilie vom 7. bis zum 10. Jahrhundert.
*Dieter Hägermann, Karl der Große. Herrscher des Abendlands, Ullstein 2003

Κατηγορία:Παλλακίδες του Καρλομάγνου
Κατηγορία:Βασιλικές ερωμένες
Σελτσούκ Χατούν

Η **Σελτσούκ Χατούν** (Οθ. Τούρκικα:سلچوک خاتون‎) (Τούρκικα: *Selçuk Hatun*, 1407 - 25 Οκτωβρίου 1485) ήταν η κόρη του σουλτάνου Μωάμεθ Α΄ της Οθωμανικής Αυτοκρατορίας.

## Βιογραφία
Η Σελτσούκ γεννήθηκε το 1407 στην Αμάσεια ή στη Μερζιφούντα, και ήταν κόρη του σουλτάνου Μωάμεθ Α΄ και της δεύτερης συζύγου του Κουμρού Χατούν. Έζησε στην Προύσα τα πρώτα χρόνια της βασιλείας του Μουράτ.

Το 1425, ο πατέρας της, την πάντρεψε με τον Νταμάτ Τατζενντίν Ιμπραήμ Β΄ Μπέη. Μαζί απέκτησαν έξι παιδιά, τον Ορχάν, την Πασά Μελέκ, τον Εμίρ Γιουσούφ, την Χαφσά, την Χατιτζέ και τον Ισχάκ. 

Μετά το θάνατο του συζύγου της το 1443 παντρεύτηκε τον Αναντολού Μπεηλέρμπεη Καρατζά Πασά. Μαζί απέκτησαν μια κόρη, την Χουντί. Μετά το θάνατο του δεύτερου συζύγου της επέστρεψε στην Προύσα και δεν παντρεύτηκε ποτέ ξανά.

Πέθανε στις 25 Οκτωβρίου 1485 στη Προύσα σε ηλικία 77/78 ετών. Είναι θαμμένη στο μαυσωλείο του πατέρα της Μωάμεθ Α΄, στη Πράσινη Κρύπτη στη Προύσα.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* 
* 
*
*
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Κέδρα Ευρυτανίας

Τα **Κέδρα** είναι οικισμός της Στερεάς Ελλάδας στην Περιφερειακή Ενότητα Ευρυτανίας.

## Γεωγραφικά - ιστορικά στοιχεία
Τα Κέδρα βρίσκονται στα βορειοδυτικά όρια με την Περιφερειακή Ενότητα Καρδίτσας και είναι κτισμένα στις νότιες πλαγιές των Δυτικών Αγράφων σε υψόμετρο 900 μέτρα ενώ βόρεια και δυτικά περνάει ο χείμαρρος Πλατανιάς που καταλήγει νοτιοδυτικότερα στον Αχελώο ποταμό. Απέχει 59 χλμ. Β.-ΒΔ. από το Κερασοχώρι (έδρα του δήμου), 98 χλμ. ΒΔ. από το Καρπενήσι. 

Το χωριό αναφέρεται από την εποχή της τουρκοκρατίας με την παλιά ονομασία *Χορίγκοβο*. Πιθανολογείται ότι υπήρξε από τα υστεροβυζαντινά χρόνια και καταγράφεται στην αφιερωτική σελίδα της μονής Δουσίκου Τρικάλων το 1530. Σύμφωνα με την τοπική παράδοση, κατοικήθηκε μετά την επανάσταση του 1821, από οικογένειες ποιμένων και Σαρακατσάνων που ήθελαν να γλυτώσουν από τους Τούρκους. Το 1881 αποτελούσε φυλάκιο του Ελληνικού κράτους στα σύνορα με την τότε Οθωμανική αυτοκρατορία.

Φημίζεται για το ωραίο μαύρο κρασί, το τσίπουρο και παραδοσιακή φέτα. Μέχρι πριν λίγα χρόνια, λειτουργούσε διθέσιο Δημοτικό Σχολείο και Νηπιαγωγείο.

Χαρακτηριστικό των Κεδριωτών είναι τα γλέντια τους και ο τοπικός χορός τους ο "Κλειστός" ή "Σμαζοχτός" που συναντάται και στα γύρω χωριά της περιοχής.

## Διοικητικά στοιχεία
Αναφέρεται επίσημα, μετά την απελευθέρωση, με την παλιά της ονομασία *Χορίγκοβο* το 1836 να προσαρτάται στον τότε δήμο Απεραντίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1928 με το ΦΕΚ 81Α - 14/05/1928 μετονομάστηκε σε Κέδρα. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Διάσελο και το Παλαιό Χωριό αποτελούν την κοινότητα Κέδρων που ανήκει στη δημοτική ενότητα Ασπροποτάμου του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 224 κατοίκους ενώ ως οικισμός 118.

## Παραπομπές


Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Αριθμός Καταλόγου Δορυφόρου

**Satellite Catalog Number** ή **Αριθμός Καταλόγου Δορυφόρου** (επίσης γνωστός ως **Αριθμός Καταλόγου NORAD (North American Aerospace Defense), NORAD ID, Αριθμός Καταλόγου NASA, αριθμός αντικειμένου USSPACECOM** ή απλά **αριθμός καταλόγου** και παρόμοιες παραλλαγές) είναι ένας πενταψήφιος αριθμός που εκχωρείται από την USSTRATCOM (United States Strategic Command) σε όλα τα τεχνητά αντικείμενα σε τροχιά γύρο από τη Γη. Το πρώτο αντικείμενο στον κατάλογο, με αριθμό 00001, είναι το όχημα εκτόξευσης Sputnik 1, ενώ το δεύτερο με αριθμό καταλόγου 00002 είναι ο δορυφόρος Sputnik 1.

Τα αντικείμενα που αποτυγχάνουν να μπουν τροχιά και τα αντικείμενα που μπαίνουν σε τροχιά για μικρό χρονικό διάστημα δεν καταγράφονται.  Το ελάχιστο μέγεθος αντικειμένου στον κατάλογο είναι 10 εκατοστά σε διάμετρο.  , ο κατάλογος απαριθμεί 44.336 αντικείμενα, συμπεριλαμβανομένων 8.558 δορυφόρων που μπήκαν σε τροχιά από το 1957.  17.480 από τα αντικείμενα παρακολουθούνται ενεργά ενώ 1.335 έχουν χαθεί. Ως τον Ιανουάριο του 2019, η ESA εκτιμά ότι υπάρχουν περίπου 34.000 θραύσματα σε τροχιά του μεγέθους που η USSTRATCOM μπορεί είναι σε θέση να παρακολουθεί. 

Τα μόνιμα καταχωρισμένα αντικείμενα έχουν αριθμούς από το 1 έως το 69999. Ο κατάλογος αναμένεται να μεταβεί σε 9-ψήφιους αριθμούς το 2020. 

## Ιστορία
Αρχικά ο κατάλογος διαχειριζόταν από τη NORAD, αλλά από το 1985 ανέλαβε να εντοπίζει, να παρακολουθεί και να συντηρήσει έναν κατάλογο όλων των τεχνητών αντικειμένων σε τροχιά γύρο από τη Γη η USSPACECOM ( United States Space Command ).  Το 2002 η USSPACECOM συγχωνεύτηκε με την USSTRATCOM.  

## Δείτε επίσης

* International Designator, επίσης γνωστό ως αναγνωριστικό COSPAR ή NSSD 

## Παραπομπές


## Εξωτερικοί σύνδεσμοι

* Space-Track.org
* CelesTrak Satellite Catalog  (a copy of Space-Track.org catalog)

Κατηγορία:Τεχνητοί δορυφόροι
Αλκαλική διατροφή

Ο όρος **αλκαλική διατροφή** ή **αλκαλική δίαιτα** περιγράφει ένα σύνολο χαλαρά συνδεόμενων διατροφών που βασίζονται στη λανθασμένη αντίληψη ότι ορισμένα είδη τροφών μπορούν να επηρεάσουν το pH του σώματος. Προέκυψε από την υπόθεση της όξινης τέφρας, η οποία συνδέεται κατά κύριο λόγο με την έρευνα της οστεοπόρωσης. Οι υποστηρικτές της αλκαλικής διατροφής πιστεύουν ότι ορισμένες τροφές μπορούν να επηρεάσουν την οξύτητα (pH) του σώματος και ότι η αλλαγή στο pH μπορεί να χρησιμοποιηθεί για να θεραπεύσει ή να προλάβει ασθένειες. Αξιόπιστα εργαστήρια έχουν πραγματοποιήσει εκτεταμένες έρευνες πάνω στο θέμα και έχουν αποδείξει ότι η θεωρία αυτή είναι ψευδής, μη υποστηρίζοντας έτσι τον υποτιθέμενο τρόπο λειτουργίας της διατροφής αυτής. Εξαιτίας αυτών των αδιάσειστων στοιχείων, η διατροφή δε συστήνεται από διαιτολόγους και άλλους επαγγελματίες του τομέα υγείας, αν και ορισμένοι έχουν παρατηρήσει ότι η βρώση μη επεξεργασμένων τροφών, όπως συστήνεται κατά την αλκαλική διατροφή, μπορεί να έχει παρεμπίπτοντα οφέλη στην υγεία, άσχετα με το σωματικό pH.

Αυτές οι διατροφές έχουν προωθηθεί από την εναλλακτική ιατρική, που υποστηρίζουν ότι αυτές οι δίαιτες θεραπεύουν ή προλαμβάνουν τον καρκίνο, τις καρδιακές παθήσεις, τα χαμηλά επίπεδα ενέργειας και άλλες ασθένειες. Το pH του ανθρωπίνου αίματος διατηρείται μεταξύ 7,35 και 7,45 με μηχανισμούς οξεοβασικής ισορροπίας. Επίπεδα πάνω από το 7,45 περιγράφονται ως αλκάλωση και επίπεδα κάτω από 7,35 ως οξέωση. Και τα δύο είναι δυνητικά σοβαρά. Η ιδέα ότι αυτές οι δίαιτες μπορούν να επηρεάσουν σημαντικά το pH του αίματος ώστε να θεραπεύουν μία σειρά ασθενειών δεν υποστηρίζεται από επιστημονική έρευνα και βασίζεται σε λανθασμένες υποθέσεις για τον τρόπο λειτουργίας των αλκαλικών διατροφών, οι οποίες είναι ασύμβατες με την ανθρώπινη φυσιολογία.

Ενώ οι δίαιτες στις οποίες αποφεύγεται η κατανάλωση κρέατος, πουλερικών, τυριού και σιτηρών μπορούν να χρησιμοποιηθούν για να κάνουν τα ούρα περισσότερο βασικά (να έχουν υψηλότερο pH), η δυσκολία αποτελεσματικής πρόβλεψης της επίδρασής τους έχει οδηγήσει στο να είναι η χορήγηση φαρμάκων, αντί της διατροφικής αλλαγής, η προτιμώμενη μέθοδος αλλαγής του pH των ούρων. Η υπόθεση της "όξινης τέφρας" λαμβανόταν παλαιότερα υπόψη ως παράγων κινδύνου για την εκδήλωση οστεοπόρωσης, αλλά ο κύριος όγκος των επιστημονικών στοιχείων δεν υποστηρίζει επί του παρόντος αυτήν την υπόθεση.

## Υποσημειώσεις


Κατηγορία:Δίαιτες
Τιχομίρ

Ο **Τιχομίρ**, βουλγαρ. Тихомир (άκμασε τον 11ο αι.) ήταν ένας Βούλγαρος στρατιωτικός διοικητής στο Δυρράχιο, που εστάλη για να πιάσει μία εξέγερση στον βορρά, η οποία είχε επικεφαλής τον Βούλγαρο ευγενή Πέτρο Ντελευάν. Όμως αυτομόλησε και τον ακολούθησε. Αργότερα ήλθε σε διαφωνία μαζί του, καθώς είχε τη δική του αξίωση για τον θρόνο.

## Η καταγωγή του
Το 1040 ο Πέτρος Ντελυάν εξεγέρθηκε εναντίων της Ρωμαϊκής εξουσίας στο Θέμα Βουλγαρίας. Η στάση ξεκίνησε στο Βελιγράδι , όπου ο Ντελυάν ανακηρύχθηκε "αυτοκράτορας". Πήγε νότια, διασχίζοντας της Ρασκία και τη Ντέντρα και έπειτα κατέλαβε τα Ρωμαϊκά φρούρια της Ναϊσσού και των Σκοπίων.

Ο Βασίλειος Συναδηνός, στρατηγός του Δυρραχίου, μάζεψε στρατό από τις γύρω περιοχές και βάδισε να τον συναντήσει. Η θέση του όμως υπονομεύτηκε από έναν υφιστάμενό του, τον Μιχαήλ Δερμοκαϊτη, που παραπονέθηκε ψευδώς στον Αυτοκράτορα για την απειθή συμπεριφορά του Βασιλείου και τον συνέλαβε. Ο Μιχαήλ ανέλαβε τη διοίκηση του στρατού, αλλά γρήγορα έχασε την υποστήριξη των στρατιωτών, καθώς εκείνοι ήθελαν να εκλέξουν έναν δικό τους και επέλεξαν τον Τιχομίρ.

## Η εξέγερση
Ο στρατός του Τιχομίρ θα πήγαινε στα βόρεια, προς το Βελιγράδι και το Μάργκουμ, όπου θα επετίθετο στον Ντελυάν. Αντ' αυτού ο Τιχομίρ ενώθηκε με τον στρατό του Ντελυάν και τον ακολούθησε.

Αλλά ο Τιχομίρ ανακηρύχθηκε επίσης "αυτοκράτορας" από μόνος του, ξεχωριστά από τον Ντελυάν, ο οποίος κατάλαβε ότι η ύπαρξη δύο χωριστών ηγετών και δύο στρατοπέδων θα έκανε προβληματική την επιτυχία του κινήματος. Κάλεσε σε συνάντηση τον Τιχομίρ και έγινε συζήτηση μεταξύ τους. Ο Ντελυάν ήταν πιο πειστικός, λέγοντας ότι ένας στρατός με δύο ηγέτες θα φέρει αναπόφευκτα αποτυχία στον κοινό στόχο τους. Δήλωσε ότι οι Βούλγαροι θα επέλεγαν έναν αρχηγό και μια και ήταν γιος του βασιλιά Γαβριήλ Ραδομίρ της Βουλγαρίας και απόγονος του ηρωικού βασιλιά Σαμουήλ της Βουλγαρίας, θα ανακήρυσσαν αυτόν ως μόνο αρχηγό και αυτοκράτορα. Ο Τιχομίρ έχασε στη συζήτηση και ως αποτέλεσμα εκτοπίστηκε και σκοτώθηκε.

## Πηγές
* Byzantium's Balkan frontier: a political study of the Northern Balkans, 900-1204, p. 130

Κατηγορία:Βούλγαροι ευγενείς
Κατηγορία:Βούλγαροι στρατιωτικοί
Μιχαήλ Δερμοκαΐτης

Ο **Μιχαήλ Δερμοκαΐτης** ήταν ένας υποστράτηγος του Ρωμαϊκού στρατού τον 11ο αι. από την πόλη Δίβρη (κοντά στα Σκόπια). Ήταν μέλος της ευγενούς οικογένειας των Δερμοκαΐτη. Εκτόπισε τον στρατηγό του Βασίλειο, όμως με τη σειρά του εκτοπίστηκε και ο ίδιος από τους στρατιώτες του.

## Βιογραφία
Το 1040 εξεγέρθηκε ο Πέτρος Δελεάνος στο Βελιγράδι και προωθήθκε ως τα Σκόπια. Τότε ο στρατηγός του Δυρραχίου Βασίλειος Συναδηνός μάζεψε στρατό για να βαδίσει εναντίον του, όμως ο υφιστάμενός του Μιχαήλ Δερμοκαΐτης τον κατηγόρησε στον Αυτοκράτορα για απείθεια και τον συνέλαβε. Ο Μιχαήλ ανέλαβε την αρχηγία του στρατού, όμως οι στρατιώτες, που ήθελαν να εκλέξουν τον αρχηγό τους, δεν τον υποστήριξαν και επέλεξαν τον Τιχομίρ.

## Πηγές
* Byzantium's Balkan frontier: a political study of the Northern Balkans, 900-1204, p. 130

Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Λέων Ραβδούχος

Ο **Λέων Ραβδούχος** (άκμασε το 917) ήταν ευγενής της Βυζαντινής αυτοκρατορίας και διπλωμάτης την εποχή του Κωνσταντίνου Ζ΄.

## Βιογραφία
Ο Λέων ήταν προφανώς μέλος της δυναστείας των Μακεδόνων και κουνιάδος του περίφημου διπλωμάτη Λέοντα Χοιροσφάκτη. Το 917 έγινε κυβερνήτης (*στρατηγός*) του θέματος του Δυρραχίου και εστάλη στον Πέταρ πρίγκιπα τη Ράσκια/Σερβίας (κυβ. 892-917). Εκεί προσπάθησε να τον πείσει να επιτεθεί στον Συμεών Α΄ της Βουλγαρίας (κυβ. 893-927), με τον οποίο οι Ρωμαίοι ήταν σε πόλεμο. Ο Λέων ήταν επιτυχής στην αποστολή του, αλλά η Σερβική επίθεση απέτυχε και ο Πέταρ αιχμαλωτίστηκε. Από το έργο Περί θεμάτων του Κωνσταντίνου Ζ΄ του *Πορφυρογέννητου* (βασ. 913-959) είναι επίσης γνωστό ότι ο Λέων αργότερα προωθήθηκε από τον βαθμό του *πρωτοσπαθαρίου* σε αυτόν του *μαγίστρου* και έγινε Λογοθέτης του Δρόμου (υπουργός Εξωτερικών).

## Παραπομπές



## Πηγές

* Moravcsik, Gyula; Jenkins, R. J. H., eds. (1967). Constantine Porphyrogenitus: De Administrando Imperio. Washington, District of Columbia: Dumbarton Oaks Center for Byzantine Studies.
* Stephenson, Paul (2000). Byzantium's Balkan Frontier: A Political Study of the Northern Balkans, 900–1204. Cambridge, United Kingdom: Cambridge University Press. ISBN 0-521-77017-3.
* Tougher, Shaun (1997). The Reign of Leo VI (886-912): Politics and People. Leiden; New York; Köln: Brill.

Κατηγορία:Κυβερνήτες του Θέματος Δυρραχίου
Κατηγορία:Λογοθέτες του δρόμου
Κατηγορία:Πρωτοσπαθάριοι
Κατηγορία:Μάγιστροι
Δείκτης ανισότητας των φύλων

μικρογραφία|400x400εσ|Οι χώρες με δείκτη ανισότητας των φύλων, το 2019. Το  δηλώνει περισσότερη ανισότητα μεταξύ των φύλων και το  περισσότερη ισότητα.

Ο **δείκτης ανισότητας των φύλων** ( **GII** ) είναι ένας δείκτης για τη μέτρηση της ανισότητας των φύλων που εισήχθη στην 20ή επέτειο του 2010 για την Αναφορά της Ανθρώπινης Εξέλιξης από το πρόγραμμα ανάπτυξης των Ηνωμένων Εθνών (UNDP). Σύμφωνα με το UNDP, αυτός ο δείκτης είναι ένα σύνθετο μέτρο για τον ποσοτικό προσδιορισμό της απώλειας των επιτευγμάτων σε μια χώρα, λόγω της ανισότητας των φύλων. Χρησιμοποιεί τρεις διαστάσεις για τη μέτρηση του κόστους ευκαιρίας: Την αναπαραγωγική υγεία, την ενδυνάμωση και τη συμμετοχή στην αγορά εργασίας.  

## Δείτε επίσης
* Δείκτης ανθρώπινης ανάπτυξης
* Πρόγραμμα των Ηνωμένων Εθνών για την Ανάπτυξη

## Παραπομπές


Κατηγορία:Ισότητα των φύλων
Άλκιμος

Στην ελληνική μυθολογία με το όνομα **Άλκιμος** είναι γνωστά τα παρακάτω διαφορετικά πρόσωπα:

*σύντροφος του Αχιλλέα, αυτός και ο Αυτομέδοντας ήταν οι δύο πιο αγαπημένοι σύντροφοι του Αχιλλέα μετά το θάνατο του Πατρόκλου. Ενδεχομένως είναι ο ίδιος Άλκιμος που σκότωσε ο Δηίφοβος.
* ένας από τους γιους του Ιπποκόοντος. Υπήρχε ηρώο στη Σπάρτη προς τιμήν του.
* πατέρας του Μέντωρος.
* γιος του Νηλέα.

## Δείτε επίσης
* Ο αστεροειδής **[[12714 Άλκιμος]]** (12714 Alkimos), που ανακαλύφθηκε το 1991 και ανήκει στην Τρωική Ομάδα, πήρε το όνομά του από αυτό το μυθικό πρόσωπο.

## Παραπομπές


Κατηγορία:Τρωικός Πόλεμος
Κατηγορία:Οδύσσεια
Ουρουγουάης

[thumb|right|350px|Χάρτης της λεκάνης του Ρίο ντε λα Πλάτα, που δείχνει τον ποταμό Ουρουγουάη που ενώνεται με τον [Παρανά (ποταμός)|Παρανά κοντά στο Μπουένος Άιρες]]
Ο **Ουρουγουάης** (ισπανικά: Río Uruguay, πορτογαλικά: Rio Uruguai) είναι ποταμός στη Νότια Αμερική. Ρέει από βορρά προς νότο και ορίζει τα σύνορα της Βραζιλίας, της Αργεντινής και της Ουρουγουάης. Ο ποταμός έχει μήκος περίπου 1.838 χιλιόμετρα και ξεκινά από το Σέρρα ντου Μαρ στη Βραζιλία, όπου ενώνονται οι ποταμοί Κανόας και Πελότας, περίπου 200 μέτρα πάνω από τη μέση στάθμη της θάλασσας. 
Μαζί με τον ποταμό Παρανά, ο Ουρουγουάης σχηματίζει την εκβολή Ρίο ντε λα Πλάτα. Είναι πλεύσιμος από την Κονκόρδια και μετά και ο κύριος παραπόταμος του είναι ο Ρίο Νέγκρο. Ο ποταμός διασχίζεται από πέντε διεθνείς γέφυρες. Η λεκάνη απορροής του ποταμού Ουρουγουάη έχει έκταση 365.000 τετραγωνικά χιλιόμετρα. Η κύρια οικονομική του χρήση είναι η παραγωγή υδροηλεκτρικής ενέργειας και υπάρχουν δύο μεγάλα φράγματα στο κάτω μέρος του το φράγμα Σάλτο Γκράντε και το φράγμα Ιτά στη Βραζιλία.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί της Νότιας Αμερικής
Κατηγορία:Ποτάμια σύνορα
Κατηγορία:Ποταμοί της Αργεντινής
Κατηγορία:Ποταμοί της Βραζιλίας
Κατηγορία:Ποταμοί της Ουρουγουάης
Νταβίντ Ρεουμπένι

Ο **Νταβίντ Ρεουμπένι** (1490 – 1535/1541;) ήταν Εβραίος πολιτικός ακτιβιστής, που περιγράφεται από την *Εβραϊκή Εγκυκλοπαίδεια του Σένγκολντ* ως «μισό μυστικιστής, μισός τυχοδιώκτης». Παρόλο που ορισμένοι μελετητές είναι απρόθυμοι να πιστέψουν τους ισχυρισμούς του για την αριστοκρατία του, επικαλούμενοι υποψίες απάτης πίσω από τέτοιες αξιώσεις, παρά τις αδιάκοπες προσπάθειες του Ρεουμπένι να κάνει συμμαχία μεταξύ Χριστιανών και Εβραίων εναντίον των μουσουλμάνων με τη μεσολάβηση του νεαρού βασιλιά, Ιωάννη Γ΄ της Πορτογαλίας, τον Νοέμβριο του 1525, ωστόσο, του δόθηκε ακροατήριο με τον βασιλιά, συνοδευόμενο από μια επιστολή σύστασης του Πάπα Κλήμη του Ζ΄, και πάντα επέμενε ότι ήταν γιος ενός αποθανόντος μονάρχη (Βασιλιάς Σουλεϊμάν του Αβώρ), και ότι ήταν ο Υπουργός του Υπουργείου Πολέμου αυτού του βασιλείου, που διέπεται τώρα από τον μεγαλύτερο αδερφό του, Βασιλιά Ιωσήφ του Αβώρ. Σύμφωνα με την ιστορία του Ρεουμπένι, αυτό το βασίλειο είχε 300.000 "Ισραηλινούς" υπηκόους. Ο βασιλιάς της Πορτογαλίας, εντυπωσιασμένος από την ιδέα, και ενώ είχε αρχικά συμφωνήσει να προμηθεύσει τον Ρεουμπένι με πορτογαλικά όπλα, μετά από πέντε μήνες ο Ρεουμπένι έπεσε σε δυσμένεια από τον βασιλιά της Πορτογαλίας, ο οποίος ίσως δυσπίστησε στα κίνητρά του, και του ζητήθηκε από τον βασιλιά να φύγει από το βασίλειό του.

## Παραπομπές
* Heinrich Grätz, *Gesch. ix.* 238, 250, 255, 533-548.
* 
* https://web.archive.org/web/20080820075048/http://israelendtimes.com/blog/2007/12/02/david-reubeni-hero-and-paradigm-of-israel%e2%80%99s-striving.htm
* Moti Benmelech, "History, Politics, and Messianism: David Ha-Reuveni's Origin and Mission", AJS  Review, 35 (2011), pp.&nbsp;35–60.



Κατηγορία:Εβραίοι
Αριθμητικά (Διόφαντος)

**Αριθμητικά** είναι ο τίτλος μαθηματικής διατριβής του έλληνα μαθηματικού Διόφαντου Αλεξανδρέα. Πιστεύεται αρχικά περιλάμβανε 13 βιβλία, ωστόσο μόνο έξι χειρόγραφα βιβλία έχουν διασωθεί στα ελληνικά και  άλλα τέσσερα στα αραβικά. Αυτά τα δέκα βιβλία περιλαμβάνουν μια συλλογή περίπου 300 αλγεβρικών εξισώσεων  μαζί με μεθόδους για την εξεύρεση λύσης σε καθεμία από αυτές.  Εξισώσεις αυτού του είδους αποκαλούνται διεθνώς διοφαντικές εξισώσεις. Οι εξισώσεις αυτές ήταν η αφετηρία για τον Πιερ Φερμά να διατυπώσει το τελευταίο του θεώρημα που εικάζει ότι a^n+b^n=c^n και n\geq 3, δεν έχει λύση όταν a,b,c \in \mathbb{N}. 

## Περίληψη

Οι εξισώσεις του βιβλίου ονομάζονται σήμερα διοφαντικές εξισώσεις. Η μέθοδος για την επίλυση αυτών των εξισώσεων είναι γνωστή ως διοφαντική ανάλυση. Τα περισσότερα από τα προβλήματα της «Αριθμητικής» οδηγούν σε τετραγωνικές εξισώσεις.

Στο Βιβλίο 3, ο Διόφαντος λύνει προβλήματα εύρεσης τιμών που μετατρέπουν ταυτόχρονα δύο γραμμικές εκφράσεις σε τετράγωνα ή κύβους. Στο βιβλίο 4, βρίσκει λογικές δυνάμεις μεταξύ δεδομένων αριθμών. Παρατήρησε επίσης ότι οι αριθμοί της μορφής 4n + 3 δεν μπορούν να είναι άθροισμα δύο τετραγώνων. Ο Διόφαντος φαίνεται επίσης να γνωρίζει ότι κάθε αριθμός μπορεί να γραφτεί ως άθροισμα τεσσάρων τετραγώνων. Αν όντως γνώριζε αυτό το αποτέλεσμα (με την έννοια ότι το είχε αποδείξει, αντί να το έχει απλώς υποθέσει), θα ήταν πραγματικά αξιοσημείωτο ότι το έκανε: ακόμη και ο Φερμά, ο οποίος διατύπωσε το αποτέλεσμα, απέτυχε να το αποδείξει και δεν διευθετήθηκε μέχρι που ο Ζοζέφ Λουί Λαγκράνζ το απέδειξε χρησιμοποιώντας αποτελέσματα που οφείλονται στον Λέοναρντ Όιλερ.

Η «Αριθμητική» ήταν αρχικά γραμμένη σε δεκατρία βιβλία, αλλά τα ελληνικά χειρόγραφα που διασώθηκαν μέχρι σήμερα δεν περιέχουν περισσότερα από έξι βιβλία. 1968, ο Φουάτ Σεζγκίν βρήκε τέσσερα άγνωστα μέχρι σήμερα βιβλία της «Αριθμητικής» στον βωμό του Ιμάμη Ρεζά στην ιερή ισλαμική πόλη Μασχάντ στο βορειοανατολικό Ιράν  Τα τέσσερα βιβλία πιστεύεται ότι μεταφράστηκαν από τα ελληνικά στα αραβικά από τον Κούστα ιμπν Λούκα (820-912) . Ο Νόρμπερτ Σαπάχερ έχει γράψει:

:Τα τέσσερα χαμένα βιβλία εμφανίστηκαν ξανά γύρω στο 1971 στη βιβλιοθήκη Astan Quds στο Μεσέντ (Ιράν) σε ένα αντίγραφο του 1198 μ.Χ. 
:Δεν καταχωρήθηκε στον κατάλογο με το όνομα του Διόφαντου (αλλά με αυτό του Κούστα ιμπν Λούκα) επειδή ο βιβλιοθηκάριος προφανώς δεν ήταν σε θέση να διαβάσει την κύρια γραμμή της εξώφυλλου όπου το όνομα του Διόφαντου εμφανίζεται με γεωμετρική καλλιγραφία Κούφι.

Η «Αριθμητική»  έγινε γνωστή στους μαθηματικούς του ισλαμικού κόσμου τον δέκατο αιώνα , όταν ο Abu'l-Wefa τη μετέφρασε στα αραβικά

## Δείτε επίσης
* Διοφαντική εξίσωση

## Βιβλιογραφία
* 
*
* 
* 
* 
* 
* 

## Παραπομπές


Κατηγορία:Αρχαία ελληνική γραμματεία
Κατηγορία:Ιστορία των Μαθηματικών
Διαδηλώσεις για τον θάνατο του Τζορτζ Φλόιντ

Οι **διαδηλώσεις για τον θάνατο του Τζορτζ Φλόιντ** ήταν μια σειρά  διαδηλώσεων και πορειών διαμαρτυρίας κατά της αστυνομικής βίας και του ρατσισμού στην αστυνόμευση, που έλαβαν χώρα σε αρκετές  πολιτείες των ΗΠΑ, το 2020. 

Οι διαδηλώσεις ξεκίνησαν στη Μινεάπολη στις 26 Μαΐου 2020, μετά την δολοφονία του Τζορτζ Φλόιντ, ενός 46χρονου αφροαμερικανού, από τον αστυνομικό Ντέρεκ Σόβιν, ο οποίος πίεζε το γόνατο του στο λαιμό του Φλόιντ για 8 λεπτά και 46 δευτερόλεπτα κατά την διάρκεια μιας σύλληψης την προηγούμενη ημέρα.

Τα γεγονότα ξεκίνησαν ως τοπικές διαδηλώσεις στην μητροπολιτική περιοχή Μινεάπολις-Σαιντ Πωλ πριν διαδωθούν γρήγορα στις υπόλοιπες Ηνωμένες Πολιτείες και έπειτα στον υπόλοιπο κόσμο ως υποστήριξη του κινήματος Black Lives Matter. Οι διαδηλώσεις σε μερικές πόλεις εξελίχθησαν σε ταραχές και λεηλασίες, ενώ σε πολλές περιπτώσεις καταγράφηκαν αψιμαχίες στον δρόμο και σημαντική άσκηση βίας εκ μέρους των αστυνομικών, ιδιαίτερα εναντίον ειρηνικών διαδηλωτών και δημοσιογράφων. Τουλάχιστον 12 μεγάλες πόλεις έχουν κηρύξει απαγόρευση κυκλοφορίας για το βράδυ της 30ης Μαΐου, ενώ μέχρι τις 2 Ιουνίου 24 πολιτείες και η Ουάσινγκτον είχαν καλέσει για βοήθεια από στρατεύματα της Εθνοφρουράς. Πάνω από 17.000 στρατιώτες έχουν κινητοποιηθεί λόγω των διαδηλώσεων. Από την αρχή των διαδηλώσεων μέχρι τις 3 Ιουνίου, πάνω από 11.000 άτομα έχουν συλληφθεί, συμπεριλαμβανομένων των 4 αστυνομικών που διενήργησαν τη σύλληψη που οδήγησε στον θάνατο του Τζορτζ Φλόιντ.

Οι μαζικές διαδηλώσεις ήταν μια σημαντική στιγμή στην προεδρική διοίκηση του Τραμπ, η οποία είχε επικριθεί ευρέως για την σκληροπυρηνική στάση της και την διχαστική ρητορική της κατά την διάρκεια της κρίσης. Οι διαδηλώσεις που γίνονταν την περίοδο της πανδημίας του κορονοϊού. οδήγησαν ορισμένες δημόσιες αρχές να υποθέσουν πως ίσως επιταχυνθεί ή αυξηθεί η εξάπλωση της ασθένειας.

## Παραπομπές

Κατηγορία:2020
Κατηγορία:Κοινωνική ιστορία των Ηνωμένων Πολιτειών
Κατηγορία:Διαδηλώσεις και διαμαρτυρίες στις Ηνωμένες Πολιτείες
Διοργανώσεις Ε.Π.Σ. Θεσπρωτίας 1988–89

Για την **περίοδο 1988–89**, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.

Η πρωταθλήτρια ομάδα της ΕΠΣ Θεσπρωτίας κερδίζει την άνοδο στη Δ εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα
Για την περίοδο 1988–89, η δομή του πρωταθλήματος της Ε.Π.Σ. Θεσπρωτίας είναι η εξής:
*Α' Κατηγορία
*Β' Κατηγορία
*Γ' Κατηγορία

### Α' Κατηγορία

### Β' Κατηγορία

### Γ' Κατηγορία
Πραγματοποιήθηκε σε 2 ομίλους

#### Α όμιλος

Ο Κεραυνός Κορύτιανης δεν αγωνίστηκε στο πρωτάθλημα

#### Β όμιλος

## Κύπελλο
Στο κύπελλο συμμετέχουν οι ομάδες της ΕΠΣ Θεσπρωτίας.

### Τελικός
Ο τελικός έγινε στις 27 Μαρτίου 1989.

**ΑΕ Νέας Σελεύκειας**-ΠΑΣ Λαδοχωρίου **2-0**

## Παραπομπές

## Εξωτερικοί σύνδεσμοι
*Επίσημη ιστοσελίδα
* ΕΠΣ Θεσπρωτίας: Αναδρομή στο πρωτάθλημα 1988-89

Κατηγορία:Ε.Π.Σ. Θεσπρωτίας
Κατηγορία:Εγχώρια ποδοσφαιρικά πρωταθλήματα 1988-1989
Ιερά Μητρόπολις Κερκύρας, Παξών και Διαποντίων Νήσων

Η **Ιερά Μητρόπολις Κερκύρας, Παξών και Διαποντίων Νήσων**, αποτελεί μια από τις Μητροπόλεις της εκκλησίας της Ελλάδος. Η έδρα της είναι στην πόλη της Κέρκυρας, πρωτεύουσα του νησιού της Κέρκυρας, η οποία βρίσκεται στο βορειοδυτικό άκρο της Ελλάδος. Περιλαμβάνει όλο τον νομό Κερκύρας, στον οποίο εκτός της Νήσου Κέρκυρας συγκαταλέγονται επίσης  οι Νήσοι Παξοί και οι Διαπόντιες Νήσοι. Σημερινός της Μητροπολίτης είναι o Νεκτάριος (Ντόβας).
[μικρογραφία|260px|Ο [Καθεδρικός Ναός|Μητροπολιτικός Καθεδρικός Ναός της αφιερωμένος στην Θεοτόκο (Σπηλιώτισσα) στην Πόλη της Κέρκυρας.]]

## Ιστορία
Η θεμελίωση της μητρόπολης Κέρκυρας αποδίδεται στην ίδρυση ενός ιερού του Αγίου Στεφάνου εκεί από δύο μαθητές του Αποστόλου Παύλου, του Ιάσονα εκ Ταρσού και του Σωσίπατρου εκ Αχαΐας. Έχει πιστοποιηθεί  ότι οι επίσκοποι της έχουν συμμετάσχει σε οικουμενικές συνόδους από το 325 έως το 787, αρχικά ως βοηθοί επισκόπου της  Νικοπόλεως και αργότερα της Κεφαλληνίας. Όπως και οι άλλες μητροπόλεις του Ιλλυρικού θέματος , μεταφέρθηκε από το Πατριαρχείο Ρώμης στην γενική δικαιοδοσία του Πατριαρχείου Κωνσταντινουπόλεως τον όγδοο αιώνα. Προάχθηκε σε θέση Αρχιεπισκοπής στο δεύτερο μισό του δεκάτου αιώνα, και τελικά έγινε μητρόπολη κάπου στα μέσα προς τέλη του ενδέκατου αιώνα. Ακολούθως της κατάκτησης του νησιού από δυτικές δυνάμεις (των Γενουατών, Βενετών, και Καπετιδών-Ανζού) από την αρχή του δεκάτου τρίτου αιώνα, ιδρύθηκε μια ρωμαιοκαθολική αρχιεπισκοπή στο νησί, πρωτίστως καταγεγραμμένη το 1228. Υπό καθολική κυριαρχία, ο τοπικός ορθόδοξος χριστιανικός πληθυσμός  λειτουργούσε με έναν επικεφαλής ιερέα (*πρωτόπαπας*). Η ορθόδοξη επισκοπή  αποκαταστάθηκε μετά το 1800, ύστερα από την πτώση του κοινού των Ενετών και την ίδρυση της Επτανήσου πολιτείας.

### Επισκοπικός κατάλογος
[right|260px|thumb|Ο Μητροπολίτης Κερκύρας Σεβαστιανός (Νικοκάβουρας). Ελαιογραφία του [Ανδρέας Βρανάς|Ανδρέα Βρανά, 1918]]
[right|260px|thumb|Ο Μητροπολίτης Κερκύρας [Πατριάρχης Αθηναγόρας|Αθηναγόρας. Ελαιογραφία του Ανδρέα Βρανά, 1927]] 

## Παραπομπές


## Πηγές
* 
* 
* John W. Nesbitt, **[[Νικόλαος Οικονομίδης (βυζαντινολόγος)|Νικόλαος Οικονομίδης]]**, Eric McGeer . *[https://books.google.gr/books?id=_JcHD7HAA0cC&redir_esc=y Catalogue of Byzantine Seals at Dumbarton Oaks and in the Fogg Museum of Art, Volume 2: South of the Balkans, the Islands, South of Asia Minor]*. Washington, DC: Dumbarton Oaks Research Library and Collection. ISBN 0-88402-226-9 .Dumbarton Oaks, Fogg Art Museum , edition 1991.(Κατάλογος βυζαντινών σφραγίδων στο Ντάμπαρτον Όουκς   και στο Μουσείο της τέχνης Φογκ πτέρυγα του Πανεπιστημίου Χάρβαρντ στον τομέα τεχνών, τόμος 2 : νοτιότερα στα Βαλκάνια , τα νησιά και νότια της Μικράς Ασίας,  έκδοση 1991. Μουσείο τέχνης στην Ουάσιγκτον, D.C., Ηνωμένες Πολιτείες, Βιβλιοθήκη Ερευνών και Συλλογή, ISBN 0884022269
* 
* 

## Εξωτερικοί σύνδεσμοι
* 

Κερκυρας

Μητροπολη
Μπόμπκατ Γκόλντθγουέιτ

Ο **Ρόμπερτ Φράνσις Γκολντθγοέιτ (Robert Francis Goldthwait)** (γεννημένος στις 26 Μαΐου 1962), γνωστός ως **Μπόμπκατ Γκόλνρτθγέιτ** (**Bobcat Goldthwait)**, είναι Αμερικανός κωμικός, σκηνοθέτης, ηθοποιός, ηθοποιός φωνής και σεναριογράφος, γνωστός για την ακραία μαύρη κωμωδία του, με μια ιδιαίτερα ενεργητική σκηνική παρουσία και ψιλή φωνή. Ήρθε στο προσκήνιο με την stand-up comedy *Ένα βράδυ με τον Bobcat Goldthwait - Μοιραστείτε τη ζεστασιά* και τον *Bob Goldthwait - Έτσι είναι πάντα;* και τους ρόλους του, συμπεριλαμβανομένου του Ζεντ (Zed) στη σειρά Η Μεγάλη των Μπάτσων Σχολή . Από το 2012, είναι τακτικός πίνακας στην εκπομπή κουίζ ραδιοφώνου *Περίμενε...περίμενε* *.* *.* *Μην μου πεις!* . 

Ο Goldthwait έχει γράψει και σκηνοθετήσει πολλές ταινίες και τηλεοπτικές σειρές, κυρίως τις μαύρες κωμωδίες *Shakes the Clown* (1991), στις οποίες πρωταγωνίστησε επίσης, *Sleeping Dogs Lie* (2006), *Greatest Dad Dad* (2009), *God Bless America* (2011), την ταινία τρόμου *Willow Creek* (2013), επεισόδια του *Chappelle's Show*, του *Larry Sanders Show*, του *Jimmy Kimmel Live!* (2004–07) και *Maron* (2013–15) και αρκετές κωμωδίες stand-up comedy, όπως η *Patton Oswalt: Tragedy Plus Comedy Equals Time* (2014). 

Έχει επίσης εργαστεί εκτενώς ως ηθοποιός φωνής, με φωνητικούς ρόλους στα *Capitol Critters* (1992–95), *[[Ηρακλής (ταινία, 1997)|Hercules]]* (1997) και *Hercules: The Animated Series* (1998–99). 

Ήταν επίσης σε τέσσερα επεισόδια του *Space Ghost Coast to Coast* : "Bobcat", "Surprise", "Anniversary" και μια μη αναγνωρισμένη εμφάνιση στο επεισόδιο "Kentucky Nightmare". 

## Φιλμογραφία

### Ταινία

## Παραπομπές


Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί φωνής
Κατηγορία:Αμερικανοί άθεοι
Κατηγορία:Αμερικανοί σκηνοθέτες